নয়াদিল্লি বিমানবন্দরে তখন সবেমাত্র ল্যান্ড করেছে এয়ার ইন্ডিয়ার এআই৮৫২ বিমানটি। কিন্তু, বিমান থেকে নামতে অস্বীকার করেন শিবসেনার সাংসদ রবীন্দ্র গায়কোয়াড়। তিনি যাতায়াতের রাস্তা আটকে দাঁড়িয়ে পড়েন। বিমানকর্মীদের সঙ্গেও বচসা জুড়ে দিয়েছিলেন বলে পরে দাবি করেন প্রত্যক্ষদর্শীরা।  
রবীন্দ্র নাকি অভিযোগ করেন যে, তাঁর কাছে বিজনেস ক্লাসের টিকিট থাকলেও তাঁকে ইকনমি ক্লাসে আসতে বাধ্য করা হয়েছে। এই নিয়ে এয়ার ইন্ডিয়ার বিমানকর্মীদের সঙ্গে বচসা বেঁধে যায় রবীন্দ্রর। পরিস্থিতি এতটাই উত্তপ্ত হয়ে পড়ে যে, রবীন্দ্র পায়ের জুতো খুলে এক এয়ার ইন্ডিয়ার কর্মীকে বেধড়ক মারধর করেন। বিমানকর্মীকে রবীন্দ্রর জুতো পেটা করা দেখে অন্য যাত্রীরাও হকচকিয়ে যান। ইতিমধ্যেই বিমানের মধ্যে চলে আসেন এয়ার ট্র্যাফিক কন্ট্রোলের অফিসাররা থেকে শুরু করে এয়ার ইন্ডিয়ার কর্তাব্যক্তিরা।  

জুতো পেটা করে এখন বিতর্কে শিবসেনা সাংসদ রবীন্দ্র গায়কোয়াড়
আরও পড়ুন 
ঠান্ডা পানীয়তে বাড়তি অর্থ নিচ্ছে রেস্তোরাঁ! জেনে নিন জরিমানার অঙ্কটা 
‘স্মাইলি’ পাঠিয়ে পুলিশের খাতায় নাম ৪৯ জন সহকর্মীর 
আইনের খাতায় ‘আই লাভ ইউ বেবি’, সঙ্গে আরও কত কী! দেখুন ভিডিও
রবীন্দ্রকে শান্ত করে বিমান থেকে নামানো হয়। বিমানবন্দরের লাউঞ্জে নিয়ে এসে রবীন্দ্রকে শাস্ত করার চেষ্টা চলে। মহারাষ্ট্রের ওসমানাবাদ লোকসভা কেন্দ্রের শিবসেনা সাংসদ তিনি। পরে, তিনি বিমানকর্মীকে মারধরের কথা স্বীকার করে নেনন। তবে, জানান, বিমানকর্মীরা অযথা খারাপ ব্যবহার করছিল। তাঁর সমস্যাকে গুরুত্বই দিচ্ছিল না।   
এই ঘটনায় এখনই রবীন্দ্রর বিরুদ্ধে ব্যবস্থা নিচ্ছে না এয়ার ইন্ডিয়া। গোটা ঘটনায় তদন্ত রিপোর্ট চেয়ে পাঠানো হয়েছে। সেই রিপোর্ট হাতে এলেই এয়ার ইন্ডিয়া তাদের সিদ্ধান্ত জানাবে বলে জানা গিয়েছে। রবীন্দ্র পুনে থেকে বিমান ওঠেছিলেন বলে খবর। এয়ার ইন্ডিয়া-সূত্রে খবর যে বিমানটিতে রবীন্দ্র আসছিলেন, তাতে বিজনেস ক্লাস ছিল না। শুধুমাত্র ইকনমি ক্লাসই ছিল। তাই রবীন্দ্র সমস্যায় পড়েছিলেন।